***Carl Gustav, gjengen og parkeringsbandittene*** er en norsk krim- og barnefilm fra 1982 regissert av Ola Solum. I hovedrollene spilles av Frank Arne Johansen, Kjetil Bøe, Marius Hansteen, Jarle Rosenlund, Marianne Øversveen, Merete Andersen, Eilif Armand, Helge Jordal og Henrik Scheele. 

Filmen ble laget i forbindelse med Norsk Films 50-årsjubileum.

Handling
--------

Handlingen er lagt til en drabantby i nærheten av Bergen. 

Hovedpersonen i filmen er tolv år gamle Carl Gustav. Han er ikke så ulik andre tolvåringer; han interesserer seg for mangt og mye, spesielt detektivarbeid og spennende tegneserier. Helten hans er Supermann, men han har også stor sans for gode, gamle Sherlock Holmes. «Gjengen» er vennene hans. Den består av to gutter og to jenter på samme alder, og i hælene på dem henger Georg som er sju. En dag er lekeplassen deres blitt borte og erstattet med en parkeringsplass med mystiske sorte parkometre. Hva har skjedd? Så begynner flere lekeplasser å forsvinne. Våre venner aner et skummelt komplott. Med Carl Gustav i spissen og Georg på slep begynner barna å nøste trådene som fører til løsningen på dette mysteriet.

Om filmen
---------

Filmen er en typisk «det onde mot det gode»-historie, der markedskrefter og kapitalisme representert av en gjeng skruppelløse og griske voksne forretningsmenn overkjører og ikke tar hensyn til barns oppvekstmiljø i en drabantby.

### Musikk

Filmen inneholder sang av Jahn Teigen og tekst av Arild Nyquist.

### Filmanmelderne

Filmen ble meget godt mottatt av anmelderne i Aftenposten og Arbeiderbladet da den kom.   
Best mottakelse fikk den fra Aftenpostens Per Haddal, som skrev:

> «Filmen er ikke så bevisst som Tage Danielsons *Sopor*, som den er litt i slekt med. Norsk film har i jubileumsåret satset uvanlig mye på spesialeffekter og datamaskiner og laserstråler og lekehelikoptre – dette avvikles med snert det også – hvor ofte ser vi slik driv i en norsk film».
> 
> 

Haddal avsluttet sin anmeldelse med å konstatere at

> «Ola Solums regiinnsats er filmens første pluss – og barneansiktene. Om vi hadde hatt hatt, ville vi tatt den av!».
> 
> 

Arbeiderbladets Kjell Chr. Johanssen gav også filmen rosende omtale, og skrev blant annet:

> «Bak den lange og unødvendige tunge tittelen skjuler det seg en kvikk og sjarmerende norsk film for barn og ungdom»
> 
> 

men også at 

> «manus er i tynneste laget, men kjappe regipåfunn dekker over det meste».
> 
>

I rollene
---------

|  |  |  |
| --- | --- | --- |
| * Frank Arne Johansen – Carl Gustav
* Merete Andersen – Sølvi
* Kjetil Bøe – Georg
* Marius Hansteen – Edvard
* Jarle Rosenlund – Henrik
* Marianne Øversveen – Margrethe
* Eilif Armand – Ordføreren
* Helge Jordal – Jippo-sjefen
* Henrik Scheele – Larris
* Tore Bendiksen – Urmaker
* Jon Berle – Farris
 | * Carmen de la Nuez – Kone på P-plassen
* Johnny Eliassen – Slakter
* Vibeke Falk – Dame i gangen
* Lars Gåsdal – Baker
* Oddbjørn Hanto – Joggi sport
* Jan Einar Johnsen – Vasse, sjåføren
* Inger Marie Andersen – Bitten
* Ulf Larsen – Ludolf
* Anne Loennechen – Frøken In
 | * Svein Moen – Harris
* Boris Romanov – Bayer
* Johan Sverre – Tørris
* Inge Tenvik – Mann på P-plass
* Sigurd Werring – Den enarmede
* Jon Torstein Bakken – Gutt på sykkel
* Signar Kristoffersen – Sanger i kor
* Håkon Søreide – Gutt på lekeplass
* Else Michelet – Fortelleren
 |

Referanser
----------

1. 1 2  Braaten, Lars Thomas (1995). *Filmen i Norge*. Norge. s. 386. ISBN 82-417-0195-0.

Eksterne lenker
---------------

* (en) *Carl Gustav, gjengen og parkeringsbandittene* på Internet Movie Database Rediger på Wikidata

* (no) *Carl Gustav, gjengen og parkeringsbandittene* i Nasjonalbibliotekets filmografi Rediger på Wikidata

* (no) *Carl Gustav, gjengen og parkeringsbandittene* hos Filmfront Rediger på Wikidata

* (nl) *Carl Gustav, gjengen og parkeringsbandittene* på MovieMeter Rediger på Wikidata

* (en) *Carl Gustav, gjengen og parkeringsbandittene* på Rotten Tomatoes Rediger på Wikidata